РАДНА ВЕРЗИЈА НАЦРТА

ЗАКОНА О ИЗМЕНАМА И ДОПУНАМА

ЗАКОНА О ПОРЕСКОМ ПОСТУПКУ И ПОРЕСКОЈ АДМИНИСТРАЦИЈИ

Члан 1.

У Закону о пореском поступку и пореској администрацији („Службени гласник РС”, бр. 80/02, 84/02-исправка, 23/03-исправка, 70/03, 55/04, 61/05, 85/05-др. закон, 62/06-др. закон, 61/07, 20/09, 72/09-др. закон, 53/10, 101/11, 2/12-исправка, 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 95/18 и 86/19), у члану 2а став 1. после речи: „у којима доносе” додају се речи: „пореске акте,”.

Члан 2.

У члану 7. став 6. тачка 9) речи: „органа територијалне самоуправе” замењују се речима: „органа територијалне аутономије”.

Члан 3.

У члану 10. став 1. после речи: „правног лица” додају се речи: „као и отвореног инвестиционог фонда, односно алтернативног инвестиционог фонда који нема својство правног лица, а који је уписан у одговарајући регистар у складу са законом (у даљем тексту: фонд)”.

У тачки 1) после речи: „правног лица” додаје се запета и речи: „као и фонда”.

У тачки 2) после речи: „правног лица” додаје се запета и речи: „као и фонда”.

У ставу 2. после речи: „правно лице” додаје се запета и речи: „као и фонд,”.

После става 5. додаје се нови став 6, који гласи:

„Захтев из става 3. овог члана порески обвезник може поднети у електронском облику преко портала Пореске управе или у писменом облику – непосредно или путем поште.”.

Досадашњи ст. 6-8. постају ст. 7-9.

Члан 4.

У члану 12. став 1. после речи: „правно лице” додајe се запета и речи: „као и фонд,”.

У ставу 3. тачка 4) после речи: „физичка лица” додајe се запета и речи: „као и фонд,”.

Члан 5.

У члану 15. после става 2. додају се ст. 3. и 4, који гласе:

„Пореске обавезе фонда који се према одредбама овога закона сматра пореским обвезником испуњава друштвo за управљање фондом из имовине фонда.

Друштво за управљање фондом у име и за рачун фонда извршава послове у вези са пореским обавезама фонда (подноси пријаву за регистрацију, подноси пореске пријаве, прима пореске и пореско управне акте, води пословне књиге и евиденције ради опорезивања, врши испуњење, односно плаћање пореске обавезе фонда и др.).”.

Члан 6.

У члану 19. став 3. после речи: „физичка лица” додајe се запета и речи: „као и фонд,”.

Члан 7.

У члану 20. после става 5. додаје се став 6, који гласи:

„Пореску обавезу у случају распуштања, односно престанка постојања фонда испуњава друштво за управљање фондом.”.

Члан 8.

У члану 21. после става 6. додаје се став 7, који гласи:

„У случају статусне промене фонда и испуњења пореске обавезе од стране друштва за управљање фондoм, сходно се примењују одредбе овог члана.”.

Члан 9.

У члану 26. став 1. речи: „правног лица ПИБ” замењују се речима: „правног лица, као и фондовима.”.

У ставу 2. тачка 3) после речи: „привредна друштва,”, додају се речи: „односно статусне промене посебних облика организовања,”, а после речи: „ако правно лице” додају се запета и речи: „као и фонд,”.

Став 3. мења се и гласи:

„Изузетно од става 2. овог члана, Пореска управа доделиће ПИБ:

1) ако су доспеле а неизмирене обавезе по основу јавних прихода до 100.000 динара и уколико ове обавезе буду измирене у року од осам дана од дана подношења захтева за доделу ПИБ, односно у том року буде пружена неопозива банкарска гаранција или меница авалирана од стране пословне банке, или

2) ако су доспеле а неизмирене обавезе по основу јавних прихода настале у вези са обављањем делатности, обавезе привредних субјеката који су брисани из прописаних регистара правоснажном одлуком надлежног органа у поступку стечаја.”.

После става 15. додаје се нови став 16, који гласи:

„Одредбе става 2. тач. 1) и 2) овог члана сходно се примењују и на доделу ПИБ фондовима.”.

Досадашњи ст. 16-19. постају ст. 17-20.

У досадашњем ставу 20, који постаје став 21. речи: „става 19.” замењују се речима: „става 20.”.

Члан 10.

У члану 27. став 2. тачка 3) после речи: „предузетник” додаје се запета и речи: „предузетник паушалац, предузетник пољопривредник и предузетник друго лице дефинисани одредбама закона који уређује порез на доходак грађана;”.

У тачки 7) тачка на крају замењује се тачком и запетом и додаје се тачка 8), која гласи:

„8) фонд.”.

Члан 11.

У члану 28. после става 7. додаје се нови став 8, који гласи:

„Фонд преко друштва за управљање фондом подноси пријаву за регистрацију седишту Пореске управе, у року од пет дана од дана уписа у прописани регистар у складу са законом.”.

Досадашњи ст. 8. и 9. постају ст. 9. и 10.

Члан 12.

У члану 29. после става 9. додаје се нови став 10, који гласи:

„Агенција за привредне регистре не може извршити регистровање стицања удела или акција у привредним субјектима, односно оснивање нових привредних субјеката, у случајевима када се као оснивач уписује правно лице или предузетник над којим је успостављена мера из става 9. овог члана.”.

Досадашњи ст. 10. и 11. постају ст. 11. и 12.

Члан 13.

У члану 30. став 1. после речи: „физичком лицу” додају се речи: „као и фонду,”.

Члан 14.

У члану 31. став 2. после тачке 5) тачка на крају замењује се тачком и запетом и додаје се тачка 6), која гласи:

„6) друштво за управљање фондом.”.

Члан 15.

У члану 36. после става 8. додаје се нови став 9, који гласи:

„Достављање пореског, односно пореско управног акта фонду врши се на адресу седишта друштва за управљање фондом уписану у прописаном регистру, односно на посебну адресу за пријем поште која је регистрована код Агенције за привредне регистре и порески акт сматра се достављеним када се уручи одговорном лицу друштва за управљање фондом, пуномоћнику, односно пореском пуномоћнику друштва за управљање фондом, као и запосленом код друштва за управљање фондом.”.

Досадашњи ст. 9-12. постају ст. 10-13.

Досадашњи став 11. који постаје став 12. мења се и гласи:

„Порески акт се може доставити у електронском облику физичком лицу које пореске пријаве подноси у електронском облику, преко портала Пореске управе, у ком случају није неопходна додатна сагласност физичког лица. Физичком лицу које пореске пријаве, у складу са одредбама овог закона, подноси у папирном облику, порески акт се доставља у електронском облику, ако се исти сагласи са тим начином достављања.”.

У досадашњем ставу 13, који постаје став 14. после речи: „јединственог електронског сандучића” додају се речи: „када се порески обвезник региструје за тај начин достављања” и после речи: „електронска управа” додајe се запета и речи: „у ком случају није неопходна додатна сагласност пореског обвезника.”.

Досадашњи став 14. постаје став 15.

У досадашњем ставу 15, који постаје став 16. речи: „ст. 1-12.” замењују се речима: „ст. 1-13.”.

Досадашњи став 16. постаје став 17.

Члан 16.

У члану 37. став 1. речи: „правних лица и предузетници” замењују се речима: „правних лица, предузетници, као и фондови,”.

У ставу 3. после речи: „правно лице” додаје се запета и речи: „као и фонд”.

Члан 17.

У члану 37а став 1. после речи: „правна лица” додаје се запета и речи: „као и фондови”.

У ставу 5. после речи: „правно лице” додајe се запета и речи: „као и фонд”.

Члан 18.

У члану 45. став 9. речи: „информације и податке” замењују се речима: „информација и података.”

Члан 19.

У члану 67. став 4. после тачке 3) тачка на крају замењује се тачком и запетом и додаје се нова тачка 3а), која гласи:

„3а) давањем уместо плаћања, односно заменом испуњења, када је пореска обавеза већа од 50.000.000 динара, на начин и под условима које утврди Влада одлуком, и то само у случајевима кaда постоји интерес Републике за стицање предметне имовине.”.

Члан 20.

У члану 68. после става 6. додаје се став 7, који гласи:

„Даном намирења пореске обавезе путем давања уместо плаћања, односно заменом испуњења, сматра се дан овере споразума којим је реализована одлука Владе из члана 67. став 4. тачка 3а) овог закона.”.

Члан 21.

У члану 73. став 8. речи: „електронским путем” замењују се речима: „у електронском облику преко портала Пореске управе”.

У ставу 9. речи: „електронским путем” замењују се речима: „у електронском облику преко портала Пореске управе,”.

После става 9. додаје се став 10, који гласи:

„Изузетно, у циљу ублажавања економских последица проузрокованих пандемијом, вишом силом, односно другим ванредним догађајем насталим у току календарске године, одлaгање плаћања дугованог пореза, односно недоспелих пореских обавеза одобрава се на начин и под условима које утврди Влада.”.

Члан 22.

У члану 74. став 6. тачка 1) речи: „за правно лице и предузетника” замењују се речима: „за правно лице, предузетника и фонд”.

Члан 23.

У члану 130. став 1. после тачке 5) тачка на крају замењује се тачком и запетом и додаје се нова тачка 6), која гласи:

„6) када се добра складиште, односно смештају у просторима и просторијама о којима Пореска управа није обавештена.”.

Члан 24.

У члану 163а став 1. тачка 3) мења се и гласи:

„3) пореских обвезника над којим је стечајни поступак окончан путем банкротства у складу са законом којим се уређује стечајни поступак;”.

После става 1. додају се нови ст. 2-4, који гласе:

„У ванбилансном пореском рачуноводству воде се преплате пореских обвезника за које је наступила застарелост у складу са овим законом и преплате пореских обвезника, који су сагласно другим прописима брисани из прописаног регистра, као и куповином пореског обвезника у поступку стечаја или након окончања стечаја банкротством.

Пореска управа, по службеној дужности, у ванбилансно пореско рачуноводство преноси преплате из става 2. овог члана, односно по сазнању о брисању пореског обвезника из прописаног регистра.

Преплате из става 2. овог члана се воде по пореском обвезнику и појединичном уплатном рачуну јавних прихода.”.

Досадашњи став 2. постаје став 5.

У досадашњем ставу 3, који постаје став 6. после речи: „прописаног регистра” додају се речи: „по доношењу решења о застарелости у складу са овим законом” и после речи: „стечајном поступку” додаје се запета и речи: „као и по окончању стечајног поступка путем банкротства.”.

Досадашњи став 4. постаје став 7.

Члан 25.

У члану 167. став 4. тачка 1) после речи: „Пореској управи,” запета и речи: „којом се прописују посебна знања и способности за поједина радна места;” бришу се.

Члан 26.

У члану 169а став 2. речи: „преузимањем државног службеника из другог државног органа” замењују се речима: „по основу споразума о преузимању.”.

Члан 27.

У члану 169б став 2. мења се и гласи:

„Оглас о јавном конкурсу садржи податке о: државном органу, радном месту, условима за запослење на радном месту, врсти радног односа, месту рада, компетенцијама које се проверавају у изборном поступку и начину њихове провере, року у коме се подносе пријаве, обавештењу о обрасцу пријаве на конкурс, личном имену лица задуженог за давање обавештења о јавном конкурсу, адреси на коју се пријаве подносе, и доказима који се прилажу уз пријаву, месту и времену у којем се очекује да ће започети изборни поступак.”.

После става 2. додају се нови ст. 3. и 4, који гласе:

Неблаговремене, недопуштене, неразумљиве или непотпуне пријаве, и пријаве уз које нису приложени сви потребни докази, осим доказа о којима се води службена евиденција уколико се учесник конкурса изјасни да жели да их државни орган прибави, конкурсна комисија одбацује решењем против кога се може изјавити жалба жалбеној комисији у року од осам дана од дана пријема решења.

Жалба из става 3. не одлаже извршење решења.”.

Досадашњи став 3. постаје став 5.

Члан 28.

У члану 169в став 2. речи: „оцене стручне оспособљености, знања и вештина кандидата” замењују се речима: „провере компетенција кандидата према мерилима прописаним за избор.”.

Став 3. мења се и гласи:

„На начин провере компетенција и критеријуме и мерила за избор примењују се прописи о радним односима у државним органима.”.

Члан 29.

Члан 169г брише се.

Члан 30.

Члан 169д мења се и гласи:

„Преузимање

Члан 169д

Радно место на неодређено време у Пореској управи може се попунити преузимањем, без конкурса, државног службеника у радном односу на неодређено време из другог државног органа, као и службеника који је у радном односу на неодређено време у органу аутономних покрајина и јединица локалне самоуправе на које се примењују прописи којима се уређују права и дужности из радног односа запослених у органима аутономних покрајина и јединицама локалне самоуправе.

Преузимање из става 1. овог члана врши се на основу споразума потписаног између директора Пореске управе и руководиоца органа из ког се врши преузимање, уз сагласност државног службеника, односно службеника.”.

Члан 31.

У члану 169е став 3. брише се.

Члан 32.

У члану 169љ став 1. тачка 5) мења се и гласи:

„5) да је два пута узастопно пре стицања непосредно вишег звања утврђено најмање да:

- „превазилази очекивања” за радно место у звању главни порески саветник,

- „испуњава очекивања” за радно место у осталим звањима.”.

Став 2. мења се и гласи:

„Изузетно, порески службеник који је напредовао премештајем јер је два пута узастопно утврђено да „превазилази очекивања” може, и ако не испуњава услове везане за радно искуство у струци да буде премештен сходно ставу 1. овог члана, ако је опет утврђено да „превазилази очекивања”.”.

Члан 33.

Члан 173а мења се и гласи:

„Пореска превара у вези са порезом на додату вредност

Члан 173а

Ко у намери да он или друго лице, у претходних 12 месеци оствари право на неосновани повраћај пореза на додату вредност или порески кредит код пореза на додату вредност, поднесе једну или више пореских пријава пореза на додату вредност неистинитог садржаја, а износ повраћаја или пореског кредита прелази милион динара, казниће се затвором од једне до пет година и новчаном казном.

Ко у намери да он или друго лице, у претходних 12 месеци потпуно или делимично избегне плаћање пореза на додату вредност, не поднесе једну или више пореских пријава пореза на додату вредност, поднесе једну или више пореских пријава пореза на додату вредност неистинитог садржаја или ко у истој намери на други начин избегне плаћање пореза на додату вредност, а износ пореза чије се плаћање избегава прелази милион динара, казниће се затвором од једне до пет година и новчаном казном.

Ако износ пореза на додату вредност из ст. 1. и 2. овог члана прелази пет милиона динара, учинилац ће се казнити затвором од две до осам година и новчаном казном.

Ако износ пореза на додату вредност из ст. 1. и 2. овог члана прелази петнаест милиона динара, учинилац ће се казнити затвором од три до десет година и новчаном казном.

Физичком лицу, предузетнику и одговорном лицу у правном лицу - пореском обвезнику за кривично дело из ст. 1. до 4. овог члана изриче се и мера безбедности забране вршења позива, делатности и дужности од једне до пет година.”.

Члан 34.

После члана 178б додаје се нови члан 178в, који гласи:

„Члан 178в

Одредбе чл. 177-178б овог закона сходно се примењују на друштво за управљање фондом и лица одговорна у том друштву, у вези са поступањем друштва за управљањем у име и за рачун фонда из члана 15. ст. 3. и 4. овог закона.”.

Члан 35.

У члану 179. после става 11. додаје се нови став 12, који гласи:

„Новчаном казном од 100.000 до 2.000.000 динара казниће се за прекршај Агенција за привредне регистре ако изврши регистровање стицања удела или акција у привредним субјектима, односно оснивање нових привредних субјеката, у случајевима када се као оснивач уписује правно лице или предузетник над којим је успостављена мера из члана 29. став 9. овог закона (члан 29. став 10).”.

Досадашњи ст. 12-16. постају ст. 13-17.

После досадашњег става 17, који постаје став 18. додаје се став 19, који гласи:

„Одредбе ст. 1. и 2, ст. 4. и 5, ст. 7. и 8. овог члана сходно се примењују на друштво за управљање фондом и лица одговорна у том друштву, у вези са поступањем друштва за управљањем у име и за рачун фонда из члана 15. ст. 3. и 4. овог закона.”.

Члан 36.

У члану 181. став 1. после тачке 2д) додаје се тачка 2ђ), која гласи:

„2ђ) Агенцији за привредне регистре ако изврши регистровање стицања удела или акција у привредним субјектима, односно оснивање нових привредних субјеката, у случајевима када се као оснивач уписује правно лице или предузетник над којим је успостављена мера из члана 29. став 9. овог закона (члан 29. став 10).”.

У тачки 3) речи: „предузетнику или физичком лицу” замењују се речима: „предузетнику, физичком лицу или фонду”.

Члан 37.

Одредбе члана 3. став 5. и члана 21. ст. 1. и 2. овог закона у вези са подношењем захтева у електронском облику преко портала Пореске управе примењиваће се почев од 1. јануара 2021. године.

Одредба члана 21. став 3. овог закона примењује се почев од календарске године у којој је овај закон ступио на снагу.

Члан 38.

Порески обвезници којима је до дана ступања на снагу овог закона привремено одузет ПИБ у складу са одредбама члана 26. став 2. Закона о пореском поступку и пореској администрацији („Службени гласник РС”, бр. 80/02, 84/02 - исправка, 23/03 - исправка, 70/03, 55/04, 61/05, 85/05 - др. закон, 62/06 - др. закон, 61/07, 20/09, 72/09 - др. закон, 53/10, 101/11, 2/12 - исправка, 93/12, 47/13, 108/13, 68/14, 105/14, 91/15 - аутентично тумачење, 112/15, 15/16, 108/16, 30/18, 95/18 и 86/19), након ступања на снагу овог закона могу поднети захтев за враћање ПИБ.

На основу захтева, пореским обвезницима из става 1. овог члана, Пореска управа вратиће ПИБ, уколико су испуњени услови прописани овим законом.

Члан 39.

Одредбе чл. 19. и 20. овог закона примењиваће се и на пореске обавезе доспеле до дана ступања на снагу овог закона, као и на пореске обавезе обухваћене споразумима и решењима о одлагању плаћања по том основу, а који су одобрени до дана ступања на снагу овог закона.

Члан 40.

Послове вођења јединственог информационог система локалних пореских администрација преузима Министарство финансија – Пореска управа, најкасније до 1. јануара 2022. године.

Члан 41.

Овај закон ступа на снагу осмог дана од дана објављивања у „Службеном гласнику Републике Србије”.